Γεγονότα Μαρτίου 2013

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Μάρτιο του 2013, συνοδευόμενα από τις πηγές μέσω των οποίων μεταδόθηκαν. 

## 1 Μαρτίου
;Πόλεμος και επιθέσεις
*Ο αριθμός των νεκρών στο Μπανγκλαντές αυξάνεται σε 44 καθώς οι διαδηλώσεις συνεχίζονται μετά την καταδίκη του Ντελουάρ Χοσαΐν Σαγίντι. (''The New York Times'')
*Τουλάχιστον 14 άτομα χάνουν τη ζωή τους στην επαρχία Σαμπάχ της Μαλαισίας από πυρά ανταρτών εναντίον των κυβερνητικών δυνάμεων ασφαλείας. (BBC)
*Ένας εκ των διοικητών της Αλ Κάιντα στην Αφρική, ο Αμπντελχαμίντ Αμπού Ζεΐντ, σκοτώνεται από στρατιώτες του Τσαντ στο βόρειο Μάλι. (Voice of America) (Reuters)  (BBC)

## 2 Μαρτίου
;Πόλεμος και επιθέσεις
*Σκοτώνεται από στρατιώτες του Τσαντ ο διοικητής της Αλ Κάιντα στην Αφρική, Μοχτάρ Μπελμοχτάρ, ο οποίος ήταν υπεύθυνος για την απαγωγή εργατών σε εργοστάσιο στην Αλγερία. (Reuters)  (BBC)

;Επιστήμη και τεχνολογία
*Χάκερς επιτίθενται ηλεκτρονικά στην εφαρμογή Evernote. Ο ιστότοπος αναφέρει ότι οι χάκερς απέκτησαν πρόσβαση σε κωδικούς, ηλεκτρονικές διευθύνσεις και ονόματα χρηστών.(ZD Net) (PC Magazine)

;Αθλητισμός
*Ελ Κλάσικο: Η Ρεάλ Μαδρίτης νικά την Μπαρτσελόνα με 2–1 στον αγώνα για την αγωνιστική περίοδο 2012–13, με γκολ του Σέρχιο Ράμος. (ESPN)

## 3 Μαρτίου
;Πόλεμος και επιθέσεις
*Από έκρηξη βόμβας στο Καράτσι του Πακιστάν, σκοτώνονται τουλάχιστον 45 άτομα σε μία περιοχή Σιιτών Μουσουλμάνων. (Reuters) 

;Υγεία
*Έπειτα από θεραπεία, ένα δίχρονο κορίτσι από το Μισισίπι των ΗΠΑ που γεννήθηκε με τον ιό HIV/AIDS κηρύσσεται αρνητικό για τον ιό HIV. (CBS)  (''The Guardian'') (BBC) (CNN)

;Πολιτική και εκλογές
*Σε δημοψήφισμα που διεξάγεται στην Ελβετία οι ψηφοφόροι τάσσονται υπέρ της περικοπής στις υπέρογκες αμοιβές και αποζημιώσεις για τα στελέχη των εταιρειών. (''The Guardian'') (Το Βήμα)

;Αθλητισμός
*Η Νορβηγίδα Μάριτ Μπιόργκεν κερδίζει 5 μετάλλια στο παγκόσμιο πρωτάθλημα σκανδιναβικού σκι για το 2013, που ολοκληρώνεται στη Βαλ ντι Φιέμε της Ιταλίας. (CBC) (Eurosport)
*Στο παγκόσμιο κύπελλο του δίαθλου, η Νορβηγίδα Τόρα Μπέργκερ εξασφαλίζει τον τίτλο στο σύνολο, με 5 ατομικούς αγώνες να απομένουν.
(IBU)
*Η Ρωσία, το Ηνωμένο Βασίλειο και η Γαλλία γίνονται οι χώρες που φιγουράρουν στον πίνακα των μεταλλίων, καθώς ολοκληρώνεται το ευρωπαϊκό πρωτάθλημα κλειστού στίβου στο Γκέτεμποργκ της Σουηδίας. (EA)
*Το Μεξικό με δύο γκολ στην παράταση νικά τις ΗΠΑ με 3–1 και κατακτά το πρωτάθλημα της CONCACAF κάτω των 20 ετών. (US Soccer Players)

## 4 Μαρτίου
;Πόλεμος και επιθέσεις
*Γάλλοι αξιωματούχοι ανακοινώνουν ότι ένας Γάλλος στρατιώτης σκοτώθηκε πολεμώντας με ισλαμιστές στο Μάλι κατά τη διάρκεια του Σαββατοκύριακου. Είναι η τρίτη απώλεια για το γαλλικό στρατό στο Μάλι τις τελευταίες εβδομάδες. (BBC)
*Τουλάχιστον 40 Σύροι στρατιώτες σκοτώνονται σε ενέδρα στα δυτικά του Ιράκ.(BBC)

;Οικονομία
*Δημοσιοποιείται από το περιοδικό *[[Forbes]]* ο ετήσιος κατάλογος των δισεκατομμυριούχων, με πρώτο στη λίστα των πλουσιότερων ανθρώπων το μεγιστάνα Κάρλος Σλιμ από το Μεξικό, για 4η συνεχή φορά. (''USA Today'')
*Η Λετονία κάνει αίτηση για να ενταχθεί στη ζώνη του ευρώ το έτος 2014 (θα μπορούσε να γίνει η 18η χώρα της Ευρωζώνης). (BBC)

;Καταστροφές και δυστυχήματα
*Τουλάχιστον 11 παιδιά σκοτώνονται από τη σύγκρουση ενός σχολικού λεωφορείου με φορτηγό στην επαρχία Τζαλαντάρ στο κρατίδιο Πουντζάμπ της Ινδίας. (NDTV) 
*Από τη πτώση αεροσκάφους τύπου Fokker 50 εξαιτίας της κακοκαιρίας στην πόλη Γκόμα της Λαϊκής Δημοκρατίας του Κονγκό σκοτώνονται 6 άτομα επί συνόλου 9 επιβατών και πληρώματος.(Bloomberg) (News24) (BBC) (Reuters) 

;Πολιτική και εκλογές
*Στις κάλπες για τις γενικές εκλογές προσέρχονται οι πολίτες στην Κένυα. (AP διά ''Business Week'')
**Τουλάχιστον 17 άτομα σκοτώνονται στην πόλη Μομπάσα και στις γύρω περιοχές σε βίαια επεισόδια. (Reuters)  (RTE)

;Θρησκεία
*Περισσότεροι από 100 Ρωμαιοκαθολικοί καρδινάλιοι συναντώνται στη Ρώμη αρχίζοντας τη διαδικασία να επιλεγεί ένας διάδοχος για τον Πάπα Βενέδικτο ΙΣΤ'. (CNN)

;Επιστήμη και τεχνολογία
*Ο κοντινός αστεροειδής 2013 EC περνά από τη Γη εντός της τροχιάς του Φεγγαριού. (Universe Today)

## 5 Μαρτίου
;Πόλεμος και επιθέσεις
*Ένοπλοι σκοτώνουν 8 άτομα σε επίθεση σε αστυνομικό σταθμό και σε τράπεζα στα βορειοανατολικά της Νιγηρίας.
(Reuters) 

;Οικονομία
*Ο Δείκτης Ντάου Τζόουνς φθάνει σε υψηλά-ρεκόρ καθώς έρχονται στο φως τα δημοσιευμένα οικονομικά στοιχεία για τις ΗΠΑ, την Ευρώπη και την ανάπτυξη της κινέζικης οικονομίας. (AP via ''New Jersey Herald'')

;Πολιτική και εκλογές
*Θάνατος του Ούγο Τσάβες
**Ο πρόσφατα επανεκλεγείς πρόεδρος της Βενεζουέλας, Ούγο Τσάβες, πεθαίνει από καρκίνο σε ηλικία 58 ετών.
(Al Jazeera) (RTÉ News)
**Η κηδεία του Τσάβες θα γίνει δημοσία δαπάνη στο Καράκας. (''The Guardian'')
**Έπειτα από το θάνατο του Τσάβες, θα διεξαχθούν νέες προεδρικές εκλογές σε διάστημα εντός 30 ημερών με βάση το Σύνταγμα. Ο πρόεδρος της εθνοσυνέλευσης, Νικολάς Μαντούρο θεωρείται ως ο επικρατέστερος διάδοχος. Ο Ντιοσδάδο Καμπέλο αναλαμβάνει υπηρεσιακός πρόεδρος μέχρι να διενεργηθούν νέες εκλογές. (''The Guardian'')
*Καταρρέει η κυβέρνηση στη Μολδαβία, έπειτα από τη διάλυση του κυβερνητικού συνασπισμού.(Al Jazeera)

;Επιστήμη και τεχνολογία
*Η ιαπωνική Willcom ανακοινώνει το τηλέφωνο Phone Strap 2 WX06A, βάρους μόλις 32 γραμμαρίων. Η εταιρεία το διαφημίζει ως το "μικρότερο και ελαφρύτερο τηλέφωνο στον κόσμο". (The Verge)
*Αμερικανοί επιστήμονες δημοσιεύουν τις λεπτομερέστερες σαρώσεις από τον ανθρώπινο εγκέφαλο που έχουν ως τώρα δημοσιευτεί. (BBC)

## 6 Μαρτίου
;Πόλεμος και επιθέσεις
*Το Συμβούλιο Ασφαλείας των Ηνωμένων Εθνών αίρει μερικώς το εμπάργκο εναντίον της Σομαλίας για 1 έτος, επιτρέποντας στην κυβέρνηση την αγορά όπλων με σκοπό την ενίσχυση των δυνάμεων ασφαλείας της στη μάχη εναντίον των ισλαμιστών της αλ Κάιντα,(Reuters) 

;Οικονομία
*Η Ευρωπαϊκή Επιτροπή επιβάλλει πρόστιμο 561 εκατ. ευρώ εναντίον της Microsoft επειδή δεν προμήθευσε στους κατοίκους της ΕΕ την επιλογή φυλλομετρητών ιστοσελίδων ως εναλλακτικούς στον Internet Explorer. (BBC)

;Πολιτική και εκλογές
*Παραιτείται ο πρωθυπουργός της Βικτόρια, Τεντ Μπέιλιου. (''The Australian'')

## 7 Μαρτίου
;Πόλεμος και επιθέσεις
*Σε τουλάχιστον 60 άτομα ανέρχεται ο αριθμός των νεκρών από τις συγκρούσεις ανάμεσα στις μαλαισιανές ένοπλες δυνάμεις και στο σουλτανάτο του Σούλου. (Channel New Asia)  (''The New York Times'')

;Γράμματα
*Στη Χίλαρι Μαντέλ απονέμεται το λογοτεχνικό βραβείο Ντέιβιντ Κοέν για το έτος 2013. (''The Guardian'')

;Διεθνείς σχέσεις
*Σε απάντηση στις απειλές της Βόρειας Κορέας εναντίον των εχθρών της με πυρηνικό χτύπημα εγκρίνονται ομόφωνα νέες κυρώσεις από το Συμβούλιο Ασφαλείας των Ηνωμένων Εθνών κατά της Πιονγιάνγκ για την πρόσφατη πυρηνική δοκιμή. (CNN)

;Νόμος και έγκλημα
*Ο πρώην πρωθυπουργός της Ιταλίας Σίλβιο Μπερλουσκόνι καταδικάζεται σε φυλάκιση 1 έτους για παράνομες υποκλοπές τηλεφώνων. (BBC)

;Πολιτική και εκλογές
*Ορκίζεται πρωθυπουργός της Βικτόρια ο Ντένις Ναπθάιν σε αντικατάσταση του Τεντ Μπέιλιε. (ABC News Australia)

;Επιστήμη και τεχνολογία
*Το πρώτο κατασκευασμένο αεροσκάφος τύπου Bombardier CSeries παρουσιάζεται για πρώτη φορά στο διεθνές αεροδρόμιο του Μόντρεαλ-Μιραμπέλ. (Reuters) 

## 8 Μαρτίου
;Πόλεμος και επιθέσεις
*Πειρατεία στη Σομαλία:το ελληνικό δεξαμενόπλοιο *MT Σμύρνη* απελευθερώνεται μαζί με τα 26 μέλη του πληρώματος αντί 9,5 εκατ. δολαρίων για λύτρα έπειτα από ομηρία διάρκειας 10 μηνών. (Reuters) 

;Διεθνείς σχέσεις
*Η Βόρεια Κορέα τερματίζει όλες τις ειρηνευτικές συμφωνίες με τη Νότια Κορέα και κλείνει το συνοριακό πέρασμα Πανμουντζόμ εντός της αποστρατιωτικοποιημένης ζώνης της Κορέας. (BBC) (CNN)

;Πολιτική και εκλογές
*Έπειτα από το θάνατο του πρώην προέδρου της Βενεζουέλας Ούγο Τσάβες, ο αντιπρόεδρος Νικολάς Μαντούρο ορκίζεται επίσημα ως υπηρεσιακός πρόεδρος. (BBC)

;Επιστήμη και τεχνολογία
*Ρώσοι επιστήμονες ανακοινώνουν την ανακάλυψη ενός νέου τύπου βακτηρίων στη Λίμνη Βοστόκ της Ανταρκτικής. (RIA Novosti) (AFP via Discovery News) 

## 9 Μαρτίου
;Πόλεμος και επιθέσεις
*Σε δύο βομβιστικές επιθέσεις αυτοκτονίας σκοτώνονται τουλάχιστον 19 άτομα στην πρωτεύουσα Καμπούλ του Αφγανιστάν και στην επαρχία Χοστ, καθώς ο Τσακ Χέιτζελ, Αμερικανός υπουργός Άμυνας, επισκέπτεται την πόλη. (AP) 

;Τραγωδίες
*Από πυρκαγιά σε σπίτι χάνουν τη ζωή τους 5 παιδιά και 2 ενήλικες στη Νοξ Κάουντι του Κεντάκι των ΗΠΑ. (NBC) (AP via ''The Huffington Post'')

;Νόμος και έγκλημα
*Δικαστήριο στην Αίγυπτο επιβεβαιώνει τη θανατική ποινή που επιβλήθηκε σε 21 φιλάθλους ποδοσφαίρου για το ρόλο τους στα επεισόδια στο γήπεδο του Πορτ Σαΐντ το 2012. Επίσης, δύο αξιωματικοί της ασφάλειας καταδικάζονται σε φυλάκιση 15 ετών για ανθρωποκτονία εξ αμελείας. (''The New York Times'')

;Πολιτική και εκλογές
*Ο 94χρονος πρώην πρόεδρος της Νότιας Αφρικής Νέλσον Μαντέλα εισάγεται σε νοσοκομείο για εξετάσεις ρουτίνας.(BBC) (NBC)
*Σύμφωνα με τα αποτελέσματα των πρόσφατων προεδρικών εκλογών κέρδισε στον πρώτο γύρο ο Ουχούρου Κενυάτα με ποσοστό άνω του 50% των ψήφων. Ο κύριος αντίπαλός του, Ράιλα Οντίνγκα, αναφέρει ότι θα προσβάλει το αποτέλεσμα. (BBC) (Euronews)  (''The Guardian'')
*Στις κάλπες προσέρχονται οι πολίτες της Δυτικής Αυστραλίας με τον Κόλιν Μπαρνέτ να κερδίζει νίκη. (AAP μέσω SBS)  (''The Australian'')
*Στη Μάλτα το Εργατικό Κόμμα κερδίζει τις γενικές εκλογές. (BBC)

;Επιστήμη και τεχνολογία
*Το διαστημικό σκάφος Mars Reconnaissance Orbiter της NASA εξασφαλίζει φωτογραφίες, δίνοντας τη δυνατότητα στους επιστήμονες για πρώτη φορά μια τρισδιάστατη ανασυγκρότηση τηων αρχαίων υδάτινων οδών κάτω από την επιφάνεια του πλανήτη Άρη. (NASA)  (''Science'')
*Ένας νέος αστεροειδής 2013 ET που ανακαλύφθηκε πρόσφατα με διάμετρο γύρω στα 100 μ. περνά από τη γήινη επιφάνεια σε απόσταση 960.000 χλμ από τη Γη. (Before It's News)

;Αθλητισμός
*Στο δίαθλο, ο Γάλλος Μαρτέν Φουρκάντ κερδίζει τον 8ο τίτλο του Παγκοσμίου Κυπέλλου για το 2012–13, μετά τη νίκη του στον αγώνα ταχύτητας 10 χλμ στο Σότσι της Ρωσίας. Εξασφαλίζει επίσης το συνολικό τίτλο στην παγκόσμια κατάταξη των ανδρών. (AP via CBC) (Eurosport)
*Στην πυγμαχία, ο Μπέρναρντ Χόπκινς σε ηλικία 48 ετών νικά τον Τάβορις Κλάουντ στο κέντρο Μπάρκλεϊς του Μπρούκλιν της Νέας Υόρκης, κατακτά τον παγκόσμιο τίτλο των ελαφρών βαρέων βαρών της IBF. (ESPN) (Reuters) 

## 10 Μαρτίου
;Πολιτική και εκλογές
*Επανεκλέγεται πρόεδρος του Εθνικού Συνδέσμου για τη Δημοκρατία η Αούνγκ Σαν Σου Κίι στη Βιρμανία. (CNN)
*Στις κάλπες προσέρχονται οι πολίτες των Νήσων Φώκλαντ σε διήμερο δημοψήφισμα για το αν θα παραμείνουν τα νησιά υπερπόντιο έδαφος του Ηνωμένου Βασιλείου. (BBC)

;Αθλητισμός
*Ο Γάλλος Σεμπαστιάν Οζιέ στο τιμόνι του Volkswagen Polo R WRC κερδίζει το ράλι του Μεξικό για το έτος 2013, στον τρίτο αγώνα του παγκόσμιου πρωταθλήματος αυτοκινήτου. (WRC) (Autosport)

## 11 Μαρτίου
 	
;Οικονομία		
*Η ΕΕ απαγορεύει την πώληση καλλυντικών που φτιάχτηκαν μέσω πειραμάτων σε ζώα. (BBC)	
*Πέφτει η αξία των μετοχών στα ιταλικά χρηματιστήρια έπειτα από την υποβάθμιση της πιστοληπτικής ικανότητας της χώρας από τον οίκο Φιτς. (''The Wall Street Journal'')
	 	
;Καταστροφές και δυστυχήματα
*Από τη συντριβή στρατιωτικού αεροσκάφους τύπου EA-6B Prowler δυτικά του Σποκέιν στην πολιτεία της Ουάσινγκτον στις ΗΠΑ, σκοτώνονται 3 μέλη του αμερικανικού ναυτικού. (CNN)
	 
;Νόμος και έγκλημα	
*Ο Ραμ Σινγκ, ένας από τους 6 ύποπτους βιαστές για τον ομαδικό βιασμό στο Δελχί το 2012 βρίσκεται νεκρός στις φυλακές του Τιχάρ. (BBC)
	

;Πολιτική και εκλογές	 	
*Σε δημοψήφισμα που διεξήχθη κατά το διήμερο 10-11 Μαρτίου 2013 οι κάτοικοι των Φόκλαντ ψήφισαν σε ποσοστό 99,8% να παραμείνουν βρετανικό υπερπόντιο έδαφος. "Όχι" είπαν μόνο 3 πολίτες (0,2%), ενώ η συμμετοχή ήταν της τάξης του 92%. (euronews) .
*Στην Ουγγαρία εγκρίνονται από το κοινοβούλιο μια σειρά συνταγματικών τροποποιήσεων παρά τις αντιδράσεις. (BBC)
	 	
;Επιστήμη και τεχνολογία	
*Σε ανακοίνωση αστροβιολόγων αναφέρεται ότι σχηματισμοί που μοιάζουν με φύκια και βρέθηκαν μέσα στο μετεωρίτη Πολοναρούα, ο οποίος έπεσε στη Σρι Λάνκα στις 29 Δεκεμβρίου 2012, αποτελούν σαφή μαρτυρία της πανσπερμίας, ότι δηλαδή υπάρχει ζωή σε όλο το Σύμπαν. (MIT Technology Review) (arXiv)
	 
## 12 Μαρτίου

;Πόλεμος και επιθέσεις	 	
*Συριακός εμφύλιος πόλεμος: 	
**Δυνάμεις του συριακού στρατού σκοτώνουν 30 λιποτάκτες του στρατού σε ενέδρα στο αεροδρόμιο της Δαμασκού. (Reuters) 	 	
**Ο συριακός στρατός εξαπολύει αεροπορικές επιθέσεις στην πόλη Χομς. (Reuters)  (BBC)	
	
;Δυστυχήματα	
*Στρατιωτικό ελικόπτερο του Ισραήλ τύπου Bell AH-1 Cobra συντρίβεται κοντά στην αεροπορική βάση Παλματσίμ, στα νότια της χώρας, με αποτέλεσμα να σκοτωθούν 2 πιλότοι της ισραηλινής αεροπορίας. (BBC) (Reuters)  (''Haaretz'')
	 
;Πολιτική και εκλογές
*Ο ηττημένος των προεδρικών εκλογών στην Αρμενία Ράφι Χοβανισιάν κατέρχεται σε απεργία πείνας, έπειτα από μαζικές διαμαρτυρίες εναντίον των αποτελεσμάτων. (Reuters)  (Radio Free Europe)
*Στις κάλπες για τις βουλευτικές εκλογές προσέρχονται οι Γροιλανδοί ψηφοφόροι. (BBC) (AAP via News Limited) 
**Έπειτα από τη νίκη του κόμματος Σιουμούτ στις εκλογές, η Αλέκα Χάμοντ θα γίνει η πρώτη γυναίκα πρωθυπουργός στη Γροιλανδία.
(AP via CBC) (AAP via ''The Australian'')

;Θρησκεία
*Άκαρπη αποβαίνει η πρώτη ψηφοφορία για εκλογή Πάπα στο Βατικανό, από όπου βγαίνει μαύρος καπνός στην Καπέλα Σιστίνα. (BBC) (Reuters via News24)	

;Επιστήμη	
*Τα "μυστηριώδη ίχνη ζωής" που εντοπίστηκαν την περασμένη εβδομάδα στη Λίμνη Βοστόκ της Ανταρκτικής, αποδεικνύονται ψευδή, καθώς οφείλονται σε ρύπανση. (''Science World Report'')

;Αθλητισμός
*Ο Λιονέλ Μέσι σκοράρει 2 φορές στην ιστορική επιστροφή της Μπαρτσελόνα. Οι Καταλανοί επιβάλλονται της Μίλαν με 4–0 στο Καμπ Νόου και προκρίνονται στα προημιτελικά του Τσάμπιονς Λιγκ της περιόδου 2012–13. Σε άλλο αγώνα, η τουρκική Γαλατασαράι νικά τη Σάλκε της Γερμανίας με 3–2 στο Γκέλζενκιρχεν. (UEFA) (ESPN)		
*Ο Γιουσέιν Μπολτ από την Τζαμάικα και η Βρετανίδα Τζέσικα Ένις κερδίζουν τα βραβεία Laureus World Sports Awards για το 2013. (Laureus)  (BBC)
*Στο σκάκι, η Ουκρανία κερδίζει το παγκόσμιο ομαδικό πρωτάθλημα σκακιού γυναικών για το 2013 με δεύτερη την Κίνα και τρίτη τη Ρωσία, στην Αστανά του Καζακστάν. (Chess News) (ChessBase)

## 13 Μαρτίου
;Πόλεμος και επιθέσεις
*Σε βομβιστική επίθεση καμικάζι στη διάρκεια τοπικού αγώνα στην επαρχία Κουντούζ στα βόρεια του Αφγανιστάν σκοτώνονται 10 θεατές, ανάμεσα στους οποίους και ο αρχηγός της αστυνομίας στην επαρχία. (Reuters) 
	
;Οικονομία
*Το Ευρωπαϊκό Κοινοβούλιο για πρώτη φορά στην ιστορία του καταψηφίζει τον προϋπολογισμό της ΕΕ. (''Financial Times'')

;Δυστυχήματα
*Από συντριβή δικινητήριου αεροσκάφους τύπου Embraer 821 στην πολιτεία Παρά της Βραζιλίας, σκοτώνονται 9 επιβάτες και ο πιλότος. (SAPA διά News24)

;Διεθνείς σχέσεις
*Η Βόρεια Κορέα επιβεβαιώνει ότι έσκισε τη συμφωνία για τον τερματισμό του Πολέμου της Κορέας, που έχει ηλικία 60 ετών. Παράλληλα απειλεί με στρατιωτικά αντίποινα. (AFP via News24)

;Θρησκεία
* Ο Χόρχε Μάριο Μπεργκόλιο εκλέγεται από το κονκλάβιο των καρδιναλίων ως 266ος Πάπας, λαμβάνοντας το όνομα Φραγκίσκος. Είναι ο πρώτος Ιησουίτης πάπας, ο πρώτος πάπας από την Αμερική και ο πρώτος πάπας από το νότιο ημισφαίριο. (BBC).	

;Πολιτική και εκλογές
*Ο Άνταμ Γκιλς εκλέγεται νέος ηγέτης του Κόμματος των Φιλελευθέρων της Υπαίθρου στη Βόρεια Επικράτεια της Αυστραλίας και γίνεται νέος πρωθυπουργός στη θέση του Τέρι Μιλς. Είναι ο πρώτος αυτόχθων αρχηγός κυβερνήσεως στην αυστραλιανή ιστορία. (''Northern Territory News'') (ABC News Australia)
	
;Επιστήμη και τεχνολογία
*Το τηλεσκόπιο του Ευρωπαϊκού Αστεροσκοπείου του Νότου (ALMA) τίθεται σε λειτουργία στην έρημο Ατακάμα της Χιλής. (''The Telegraph'') 

## 14 Μαρτίου
;Πόλεμος και επιθέσεις
*Σε σωρεία βομβιστικών επιθέσεων στο κέντρο της Βαγδάτης και στο κτήριο του υπουργείου Δικαιοσύνης σκοτώνονται περισσότερα από 25 άτομα και 50 άλλα τραυματίζονται. (CNN) (Reuters) 

;Πολιτική και εκλογές
*Στην Αρμενία επικυρώνεται από το Συνταγματικό Δικαστήριο η επανεκλογή του Σερζ Σαρκισιάν στις πρόσφατες προεδρικές εκλογές. (Reuters) 
*Το Εθνικό Κογκρέσο του Λαού διορίζει το Γενικό Γραμματέα του Σι Τσινπίνγκ ως νέο Πρόεδρο, το μέλος του Πολιτμπιρό Λι Γιουαντσάο ως Αντιπρόεδρο και τον Ζανγκ Ντεγιάνγκ ως πρόεδρο της Διοικούσας Επιτροπής του Εθνικού Κογκρέσου του Λαού. (AFP via SBS News) , (AP)
*Ο δικαστικός Χιλ Ρατζ Ρεγκμί ορκίζεται ως ο νέος πρωθυπουργός του Νεπάλ και τίθεται επικεφαλής προσωρινής κυβέρνησης αρμόδιας για τη διεξαγωγή εκλογών. (AAP διά ''The Australian'')

## 15 Μαρτίου
;Δυστυχήματα
*Τουλάχιστον 24 άτομα σκοτώνονται σε δυστύχημα με διώροφο λεωφορείο στο πέρασμα του ποταμού Χεξ, στο Κέιπ Τάουν της Νότιας Αφρικής. (SAPA via News24)

;Πολιτική
*Ο πρωθυπουργός του Ισραήλ Μπένιαμιν Νετανιάχου σχηματίζει κυβέρνηση συνασπισμού με τη συμμετοχή του κόμματός του (του Λικούντ) και του κεντρώου κόμματος Γες Ατίντ, του δεξιού Σπιτιού των Εβραίων και του αριστερού Χατνουάχ. (''The Telegraph'')

;Θρησκεία
*Το Βατικανό αρνείται τους ισχυρισμούς ότι ο Πάπας Φραγκίσκος δεν καταδίκασε τις παραβιάσεις των ανθρώπινων δικαιωμάτων που διαπράχτηκαν κατά τη στρατιωτική διακυβέρνηση στην Αργεντινή. (BBC)

;Τεχνολογία
*Η Βόρεια Κορέα εκτοξεύει πυραύλους μικρού βεληνεκούς στη Θάλασσα της Ιαπωνίας. (''NKnews'')(''Japan Times'') 

## 16 Μαρτίου

;Οικονομία
*Η Κύπρος και η τρόικα (Ευρωπαϊκή Επιτροπή-ΕΚΤ-ΔΝΤ) καταλήγουν σε συμφωνία για δάνειο ύψους 10 δισ. ευρώ, που εξοργίζει τους πολίτες που σχηματίζουν ουρές στα ΑΤΜ και έξω από τις τράπεζες, προκειμένου να αποσύρουν τις καταθέσεις τους. (RTÉ News) (''The Guardian'')

;Δυστυχήματα
*Σε δυστύχημα με λεωφορείο και πτώση του σε γκρεμό, σκοτώνονται τουλάχιστον 24 στρατιώτες του Πακιστάν. (AAP μέσω News Limited)

;Πολιτική και εκλογές
*Οι ψηφοφόροι στη Ζιμπάμπουε ψηφίζουν σε δημοψήφισμα για ένα νέο Σύνταγμα που υποστηρίζεται από τα δύο μεγάλα κόμματα, το Zanu-PF και το Κίνημα για τη Δημοκρατική Αλλαγή - Τσβανγκιράι. (BBC)
*Στην Ιταλία η Λάουρα Μπολντρίνι από τους Αριστερούς Οικολόγους εκλέγεται Πρόεδρος της Βουλής των Αντιπροσώπων με 327 ψήφους. Ο Πιέτρο Γκράσο από το Δημοκρατικό Κόμμα της Αριστεράς εξελέγη πρόεδρος της Γερουσίας. (La Repubblica)

;Θρησκεία
*Στην πρώτη του δημόσια ομιλία στο Βατικανό, ο Πάπας Φραγκίσκος δηλώνει στους δημοσιογράφους ότι επιθυμεί "μια φτωχή Εκκλησία, για τους φτωχούς". (BBC)

;Επιστήμη
*Επιστρέφουν ασφαλείς από το Διεθνή Διαστημικό Σταθμό στη Γη οι τρεις αστροναύτες μέσα σε ρωσική διαστημική κάψουλα. (AFP διά News24)

;Αθλητισμός
*Στο ράγκμπι, η Ουαλία νικά με 30-3 την Αγγλία στο Κάρντιφ και κατακτά το εξαεθνές πρωτάθλημα για το 2013. (''Sky News''), (France 24)
*Η Κιμ Γιου-Να από τη Νότια Κορέα κερδίζει τον τίτλο στο μονό γυναικών στο παγκόσμιο πρωτάθλημα καλλιτεχνικού πατινάζ. (Yonhap)

## 17 Μαρτίου
;Πόλεμος και επιθέσεις
*Σε βομβιστική επίθεση αυτοκτονίας κοντά σε σταθμό λεωφορείου στη Βασόρα του Ιράκ σκοτώνονται τουλάχιστον 10 άνθρωποι. (BBC)

;Νόμος και έγκλημα
*Ο Αλβανός κακοποιός που εκτίει ποινή φυλάκισης στην Ελλάδα Αλκέτ Ριζάι παίρνει 6 σωφρονιστικούς υπαλλήλους ως ομήρους σε μια προφανή απόπειρα απόδρασης στις φυλακές στο Μαλανδρίνο. (BBC)
*Ο Ριζάι παραδίδεται στις αρχές και τερματίζεται η ομηρία των 6 ατόμων. (Πρώτο Θέμα)

;Επιστήμη και τεχνολογία
*Νέες πληροφορίες δείχνουν ότι η Τάφρος των Μαριανών, το βαθύτερο σημείο των ωκεανών της Γης, είναι σπίτι για πολλά μικρόβια. (LiveScience)

## 18 Μαρτίου
;Πόλεμος και επιθέσεις
*Σε βομβιστική επίθεση αυτοκτονίας στο κέντρο του Μογκαντίσου στη Σομαλία, σκοτώνονται τουλάχιστον 8 άνθρωποι. (BBC)
*Σε μπαράζ εκρήξεων σκοτώνονται τουλάχιστον 25 άτομα στο Κάνο της βόρειας Νιγηρίας. (Reuters) 

;Πολιτική
*Ο Τόμας Πέρεζ διορίζεται από τον Αμερικανό πρόεδρο Μπαράκ Ομπάμα ως υπουργός Εργασίας. (Yahoo! News)

## 19 Μαρτίου
;Πόλεμος και επιθέσεις
*Σε σειρά βομβιστικών επιθέσεων και πυροβολισμών σε όλο το Ιράκ σκοτώνονται τουλάχιστον 98 άνθρωποι και άλλοι 240 τραυματίζονται. (BBC) (Reuters)  (CNN)

;Οικονομία
*Οικονομική κρίση στην Κύπρο 2012–2013:
**Οι Κύπριοι βουλευτές απορρίπτουν ομόφωνα το σχέδιο της τρόικας για την επιβολή φορολογίας σε όλες τις τραπεζικές καταθέσεις.
(BBC) (RTÉ News)

;Δυστυχήματα
*Σε δυστύχημα με λεωφορείο στην ινδική πολιτεία της Μαχαράστρα σκοτώνονται τουλάχιστον 37 άνθρωποι και άλλοι 14 τραυματίζονται. (AAP via ''Herald Sun'')
*Τουλάχιστον 16 άτομα σκοτώνονται έπειτα από κατολισθήσεις σε ορεινή περιοχή της Βραζιλίας, βόρεια του Ρίο ντε Τζανέιρο. (BBC)

;Θρησκεία
*Εκατοντάδες χιλιάδες ατόμων παρακολουθούν την ενθρόνιση του Πάπα στην Πλατεία του Αγίου Πέτρου στη Ρώμη. (BBC) (AFP διά ''Straits Times'')

;Πολιτική και εκλογές
*Ο Γκχασάν Χίτο, επικεφαλής της συριακής αντιπολίτευσης, εκλέγεται ως προσωρινός πρωθυπουργός της μεταβατικής συριακής κυβέρνησης. (enet.gr)

;Αθλητισμός
*Την αποχώρησή του από το ποδόσφαιρο μετά το τέλος της αγωνιστικής περιόδου της Πρέμιερ Λιγκ το 2012–13 ανακοινώνει ο Μάικλ Όουεν. (BBC) (''The Guardian'')
*Αρχίζει στην Τιφλίδα της Γεωργίας το ευρωπαϊκό πρωτάθλημα πάλης για το 2013. (CELA) (Xinhua)

## 20 Μαρτίου
;Οικονομία και επιχειρήσεις
*Ο Πρόεδρος της Κύπρου Νίκος Αναστασιάδης παρουσιάζει ένα νέο πακέτο διάσωσης για τις τράπεζες. (BBC) (ABC News Australia)

;Διεθνείς σχέσεις
*Η Βενεζουέλα διακόπτει την επικοινωνία με τις ΗΠΑ εξαιτίας σχολίων από το αμερικανικό Στέιτ Ντιπάρτμεντ για τις επόμενες προεδρικές εκλογές της Βενεζουέλας. (Reuters) 

;Πολιτική και εκλογές
*Ο πρόεδρος του Μπανγκλαντές Ζιλούρ Ραχμάν πεθαίνει εν ενεργεία σε ηλικία 84 ετών έπειτα από μακροχρόνια ασθένεια σε νοσοκομείο της Σιγκαπούρης. (BBC) (AP via ABC News) 

;Επιστήμη και τεχνολογία
*Ο Βέλγος Πιέρ Ντελίν κερδίζει το Βραβείο Άμπελ για το 2013 στα μαθηματικά για τις συνεισφορές του στην αλγεβρική γεωμετρία.(Abel Prize)  (''The Hindu'') (AP via ''The Washington Post'')

## 21 Μαρτίου
;Πόλεμος και επιθέσεις
*Από έκρηξη παγιδευμένου αυτοκινήτου στο προσφυγικό στρατόπεδο του Τζαλοζάι κοντά στην πόλη Πεσαβάρ του Πακιστάν σκοτώνονται τουλάχιστον 12 άτομα και ως και 30 τραυματίζονται. (BBC)
*Ο φυλακισμένος ηγέτης του Κουρδικού Κόμματος των Εργατών Αμπντουλάχ Οτσαλάν καλεί σε ιστορικό διάλογο με την Τουρκία έπειτα από σχεδόν 30 χρόνια βίαιων συγκρούσεων.(CNN) (Al Jazeera) 

;Καταστροφές και δυστυχήματα
*Από τη συντριβή δύο ελικοπτέρων κοντά στο Ολυμπιακό Στάδιο του Βερολίνου σκοτώνεται ο πιλότος του ενός ελικοπτέρου και τραυματίζονται 4 άτομα. (BBC)
*Από σφοδρές βροχοπτώσεις και από χαλάζι στη νότια Κίνα χάνουν τη ζωή τους περισσότερα από 20 άτομα και εκατοντάδες άλλα τραυματίζονται.(21CBH)

;Θρησκεία
*Ο Τζάστιν Γουέλμπι ενθρονίζεται επίσημα ως ο νέος Αρχιεπίσκοπος του Καντέρμπουρι. (BBC)

;Αθλητισμός
*Αρχίζει στο Σότσι της Ρωσίας το παγκόσμιο πρωτάθλημα πατινάζ ταχύτητας σε μονή απόσταση για το 2013. (ISU)

## 22 Μαρτίου
;Τέχνες
*Το αμερικανικό συγκρότημα της εναλλακτικής ροκ, My Chemical Romance ανακοινώνουν τη διάλυσή τους, έπειτα από μία καριέρα 12 χρόνων. (Billboard) (My Chemical Romance)

;Καταστροφές
*Τουλάχιστον 30 άτομα πεθαίνουν και 200 τραυματίζονται κοντά στην Μπαν Μάε της Ταϊλάνδης από φωτιά που καταστρέφει ένα στρατόπεδο με πρόσφυγες από τη Βιρμανία. (BBC) (''The New York Times'')

;Διεθνείς σχέσεις
*Ο πρωθυπουργός του Ισραήλ Μπενιαμίν Νετανιάχου ζητά συγνώμη από τον Τούρκο ομόλογό του, Ρετζέπ Ταγίπ Ερντογάν για το θάνατο 9 ακτιβιστών κατά την Ισραηλινή επίθεση κατά νηοπομπής στη Γάζα το 2010 και προσφέρει αποζημίωση στις οικογένειές τους. (BBC)

;Πολιτική και εκλογές
*Ο Νατζίμπ Μικάτι ανακοινώνει την παραίτησή του από την πρωθυπουργία του Λιβάνου.(''The Wall Street Journal'')

## 23 Μαρτίου
;Πόλεμος και επιθέσεις
*Οι αντάρτες Σελέκα μπαίνουν στην πρωτεύουσα Μπανγκί της Κεντροαφρικανικής Δημοκρατίας. (BBC) (Reuters) 

;Οικονομία
*Το Κοινοβούλιο της Κύπρου εγκρίνει τρία νομοσχέδια που σκοπεύουν να αποσοβήσουν την οικονομική κατάρρευση του νησιού.
(Al Jazeera)
*Ο εξόριστος Ρώσος επιχειρηματίας Μπόρις Μπερεζόφσκι βρίσκεται νεκρός στην οικία του στο Σάρεϊ της Αγγλίας. (BBC)

;Καταστροφές
*Τουλάχιστον 20 άτομα χάνουν τη ζωή τους και 200 τραυματίζονται από ισχυρή καταιγίδα που πλήττει τη νοτιοανατολική επαρχία της Μπραχμανμπάρια στο Μπανγκλαντές. (CNN)
*Ο αριθμός των νεκρών από την πυρκαγιά σε προσφυγικό στρατόπεδο Κραν (από τη Μιανμάρ) στην Ταϊλάνδη αυξάνονται σε τουλάχιστον 45 με εκατοντάδες τραυματίες. (Bernama)

;Νόμος και έγκλημα
*Στην Ελλάδα 11 κρατούμενοι αγνοούνται και 2 σωφρονιστικοί υπάλληλοι τραυματίζονται σε επίθεση ενόπλων στις φυλακές των Τρικάλων.(BBC)

;Πολιτική και εκλογές
*Ο πρόεδρος του Σουδάν Ομάρ ελ-Μπεσίρ ανακοινώνει ότι θα παραιτηθεί το 2015 έπειτα από σχεδόν 25 χρόνια στην εξουσία.(''The Daily Telegraph'') (''Daily Mail'')
*Η αμερικανική Γερουσία εγκρίνει τον πρώτο της ομοσπονδιακό προϋπολογισμό έπειτα από 4 χρόνια με οριακή πλειοψηφία 50-49.(Fox News)

;Αθλητισμός
*Ο Κάιλ Ντέικ από το πανεπιστήμιο Κορνέλ νικά τον Ντέιβιντ Τέιλορ από το Πεν Στέιτ στον τελικό της κατηγορίας των 75 κιλών στο κολεγιακό ομαδικό πρωτάθλημα πάλης για την πρώτη κατηγορία στο Ντες Μουάνς της Αϊόβα. (AP/ESPN)

## 24 Μαρτίου
;Πόλεμος και επιθέσεις
*Βομβιστής καμικάζι πλήττει το στρατό του Πακιστάν με επίθεση στο Βόρειο Ουαζιριστάν, σκοτώνοντας τουλάχιστον 17 στρατιώτες.
(Al Jazeera)
*Οι αντάρτες στην Κεντροαφρικανική Δημοκρατία καταλαμβάνουν το Προεδρικό Μέγαρο, ενώ ο πρόεδρος Φρανσουά Μποζιζέ φεύγει προς τη γειτονική Λαϊκή Δημοκρατία του Κονγκό. (BBC) (Al Jazeera) 
*Σε συντονισμένες επιθέσεις από αγνώστους ενόπλους με πολυβόλα, βόμβες και τηλεκατευθυνόμενες χειροβομβίδες στην πολιτεία Ανταμάουα της βόρειας Νιγηρίας, σκοτώνονται 25 άτομα.(''Indian Times'')

;Πολιτική και εκλογές
*Επιστρέφει στο Πακιστάν από την εξορία ο πρώην πρόεδρος, Περβέζ Μουσαράφ, αψηφώντας τις απειλές θανάτου από τους Ταλιμπάν. (BBC)
*Εκατοντάδες χιλιάδες άτομα κάνουν πορεία στο Παρίσι εναντίον των προτάσεων για να νομιμοποιηθούν οι γάμοι μεταξύ ατόμων του ίδιου φύλου. (AP διά NBC News)

;Αθλητισμός
*Ο πιλότος της Φόρμουλα Ένα Σεμπάστιαν Φέτελ κερδίζει το γκραν πρι της Μαλαισίας.(BBC)
*Στο κέρλινγκ, η Σκωτία νικά τη Σουηδία με 6-5 στον τελικό και κατακτά το παγκόσμιο πρωτάθλημα κέρλινγκ γυναικών για το 2013. (BBC) (WWCC2013)

## 25 Μαρτίου
;Πόλεμος
*Ο αρχηγός των Σελέκα Μισέλ Ντζοτοντιά αυτοανακηρύσσεται αρχηγός κράτους στην Κεντροαφρικανική Δημοκρατία, δίνοντας την υπόσχεση να διατηρήσει την κυβέρνηση συνεργασίας. (Al Jazeera)
**Ο πρόεδρος της Νότιας Αφρικής Τζέικομπ Ζούμα αναφέρει το θάνατο 13 νοτιοαφρικανών στρατιωτών κατά την κατάληψη της Μπανγκί από τους αντάρτες. (BBC)

;Οικονομία
*Η Κύπρος σύμφωνα με πληροφορίες συμφώνησε με τους ξένους δανειστές της. (Reuters via the ''Sydney Morning Herald'')
**Η συμφωνία εγκρίνεται από τους υπουργούς Οικονομικών των χωρών της ζώνης του ευρώ. (Reuters)  (Channel NewsAsia) 

;Νόμος και έγκλημα
*Συλλαμβάνεται ο πρώην πρόεδρος της Ζάμπιας Ρουπία Μπάντα με κατηγορίες για διαφθορά και για κατάχρηση εξουσίας.(Fox News)

## 26 Μαρτίου
;Πόλεμος και επιθέσεις
*Ο αρχηγός των Σελέκα, Μισέλ Ντζοτοντιά, έπειτα από την ανακήρυξη του προέδρου της Κεντροαφρικανικής Δημοκρατίας, αναφέρει ότι ανέστειλε το σύνταγμα της χώρας και διέλυσε το κοινοβούλιο. (BBC)
*Από έκρηξη βόμβας στην Τουζ Χορμάτο της ιρακινής επαρχίας Σαλαντίν σκοτώνεται ο επικεφαλής του τοπικού συμβουλίου της πόλης.
(CNN)

;Οικονομία
*Οι ηγέτες της Βραζιλίας, της Ρωσίας, της Ινδίας και της Κίνας συναντιούνται στο Ντέρμπαν της Νότιας Αφρικής για την ετήσια σύνοδο κορυφής των χωρών της ομάδας BRICS. (BBC)

;Καταστροφές
*Σμήνος ακρίδων ενσκήπτει στη Μαδαγασκάρη, απειλώντας τα σπαρτά και την υπόλοιπη χλωρίδα σχεδόν στο 50% της νησιωτικής χώρας. (''International Business Times'')

;Διεθνείς σχέσεις
*Ανοίγει τις εργασίες της στην Ντόχα του Κατάρ η διάσκεψη κορυφής του Αραβικού Συνδέσμου με τον πόλεμο στη Συρία και τις συνομιλίες μεταξύ κυβέρνησης και Ταλιμπάν στο Αφγανιστάν να είναι στην ατζέντα. (Al Jazeera)
*Η Βόρεια Κορέα απειλεί εκ νέου τις ΗΠΑ, τη Χαβάη και το Γκουάμ, όπως επίσης και τη Νότια Κορέα. (AFP via Channel NewsAsia) 

;Πολιτική
*Ο υπουργός Εξωτερικών της Ιταλίας Τζούλιο Τέρτσι παραιτείται σε ένδειξη διαμαρτυρίας για την επιστροφή 2 Ιταλών πεζοναυτών στην Ινδία, όπου θα δικαστούν κατηγορούμενοι για το φόνο ψαράδων. (BBC)

## 27 Μαρτίου
;Πόλεμος και επιθέσεις
*Έπειτα από διαμάχη ανάμεσα στο Spamhaus και στο CyberBunker πυροδοτούνται επιθέσεις σε αντίποινα, με αποτέλεσμα να κατακλυστεί από κίνηση το Διαδίκτυο. Σύμφωνα με ειδικούς σε θέματα ασφαλείας είναι η μεγαλύτερη κυβερνοεπίθεση στην ιστορία.
(BBC)
*Από έκρηξη βόμβας έξω από την οικία ενός Έλληνα εφοπλιστή κοντά στην Ακρόπολη στο κέντρο της Αθήνας δε σημειώνονται τραυματισμοί. (''The Wall Street Journal'')

;Καταστροφές και δυστυχήματα
*Τουλάχιστον 1 άτομο σκοτώνεται και άλλα 19 τραυματίζονται από τη σεισμική δόνηση μεγέθους 6,1 βαθμών της κλίμακας Ρίχτερ κοντά στην Ταϊπέι της Ταϊβάν, προκαλώντας ζημίες. (AFP via ''The Star Malaysia'') (''The Washington Post'')
*Από καταιγίδα στις Φιλιππίνες χάνουν τη ζωή τους 12 άτομα έπειτα από ανατροπή βενζινακάτου. (AFP διά ''The Star Malaysia'')

;Διεθνείς σχέσεις
*Ο Καναδάς γίνεται η πρώτη χώρα που αποσύρεται από τη Συνθήκη των Ηνωμένων Εθνών για την Καταπολέμηση της Ερημοποίησης. (CTV News) 

## 28 Μαρτίου
;Πόλεμος και επιθέσεις
*Στη διάρκεια επίθεσης σε καζίνο στην πόλη Μαλίντι της Κένυα, σκοτώνονται 7 άτομα. (Al Jazeera)
*Το Συμβούλιο Ασφαλείας των Ηνωμένων Εθνών επικυρώνει μια νέα επέμβαση για τον τερματισμό των επιθέσεων από αντάρτες στη Λαϊκή Δημοκρατία του Κονγκό. (''Time'')
*Στη διάρκεια μάχης στο Πίμπορ του Νότιου Σουδάν, σκοτώνονται 143 αντάρτες και 20 κυβερνητικοί στρατιώτες. (Associated Press)
*Εμφύλιος πόλεμος στη Συρία: Σε επίθεση με όλμους που πλήττουν το πανεπιστήμιο της Δαμασκού σκοτώνονται 15 φοιτητές και άλλοι 7 τραυματίζονται. (BBC News)

;Οικονομία
*Υπό δρακόντεια μέτρα ασφαλείας ανοίγουν ξανά οι τράπεζες στην Κύπρο, έπειτα από σχεδόν δύο εβδομάδες. (BBC)

;ΜΜΕ
*Η επί μακρόν τηλεπαρουσιάστρια τοκ σόου Μπάρμπαρα Γουόλτερς ανακοινω΄νει την επικείμενη αποχώρησή της το Μάιο του 2014. (''USA Today'')

;Διεθνείς σχέσεις
*Η συριακή αντιπολίτευση ανοίγει την πρώτη της πρεσβεία στο Κατάρ, μία ημέρα μετά την έδρα της Δαμασκού που κατέλαβε η ίδια στον Αραβικό Σύνδεσμο.(Al Jazeera) (The New York Times)

;Πολιτική και εκλογές
*Η πρώην πρόεδρος της Χιλής Μιτσέλ Μπατσελέτ ανακοινώνει ότι θα είναι υποψήφια στις προσεχείς προεδρικές εκλογές που θα διεξαχθούν στις 17 Νοεμβρίου. (Channel NewsAsia) 

;Θρησκεία
*Σύμφωνα με μια νέα έρευνα η Σινδόνη του Τορίνο πιθανότατα χρονολογείται από το χρονικό διάστημα του 300 π.Χ. και του 400 μ.Χ. (''Huffington Post'')

## 29 Μαρτίου
;Πόλεμος και επιθέσεις
*Σε συντονισμένες βομβιστικές επιθέσεις από καμικάζι εναντίον 5 σιιτικών ναών στη Βαγδάτη και στο Κιρκούκ σκοτώνονται 23 πιστοί.
(ABC News)

;Οικονομία
*Ο Κύπριος πρόεδρος Νίκος Αναστασιάδης δηλώνει ότι το νησί δεν προτίθεται να αποχωρήσει από το ευρώ, παρά την οικονομική κρίση. (BBC)

;Καταστροφές και δυστυχήματα
*Τουλάχιστον 20 άτομα σκοτώνονται και γύρω στα 25 παγιδεύονται από την κατάρρευση ενός 16ώροφου κτηρίου στην εμπορική πρωτεύουσα της Τανζανίας, Νταρ ες Σαλάμ. (BBC)

;Νόμος και έγκλημα
*Δικηγόρος του Πακιστάν εκτοξεύει ένα παπούτσι εναντίον του προέδρου Περβέζ Μουσάραφ. (Al Jazeera)
*Βοσνιακό δικαστήριο καταδικάζει σε φυλάκιση 45 ετών το Βεσέλιν Βλάχοβιτς για φόνους, βασανιστήρια, βιασμούς κα λεηλασίες κατά τον πόλεμο της Βοσνίας. (ABC News)

;Επιστήμη και τεχνολογία
*Συνδέεται με το Διεθνή Διαστημικό Σταθμό το διαστημόπλοιο Σογιούζ έπειτα από λιγότερες από 6 ώρες σε τροχιά, πετυχαίνοντας ένα ρεκόρ. (CBS News) 
*Αμερικανοί επιστήμονες ανακοινώνουν ότι κατασκεύασαν ρομπότ- μυρμήγκια που συμπεριφέρονται παρόμοια με τα αληθινά μυρμήγκια. (''National Geographic'')

## 30 Μαρτίου
;Διεθνείς σχέσεις
*Η Βόρεια Κορέα διακηρύσσει ότι βρίσκεται σε εμπόλεμη κατάσταση με τη Νότια Κορέα. Η Ρωσία κάνει έκκληση για αυτοσυγκράτηση και στις δύο πλευρές. (Reuters)  (RT)

;Καταστροφές
*Στο Μαυρίκιο τουλάχιστον 10 άτομα χάνουν τη ζωή τους από πλημμύρες που προκαλούνται από καταρρακτώδεις βροχές. (Πρώτο Θέμα)

;Πολιτική και εκλογές
* Ο πρόεδρος της Ιταλίας Τζόρτζιο Ναπολιτάνο σχηματίζει δύο ομάδες αποτελούμενες από πολιτικούς και επιχειρηματίες, οι οποίοι θα προτείνουν ιδέες για την επίλυση της οικονομικής και πολιτικής κρίσης στη χώρα. Η κυβέρνηση του Μάριο Μόντι θα παραμείνει μέχρι το σχηματισμό νέας κυβέρνησης. (BBC)
*Το Ανώτατο Δικαστήριο της Κένυα ομόφωνα κηρύσσει τον Ουχούρου Κενιάτα ως νικητή των πρόσφατων αμφισβητούμενων προεδρικών εκλογών. (''LA Times'')

;Πολιτισμός
*Έπειτα από 128 χρόνια κλείνει το ιστορικό βιβλιοπωλείο της Εστίας. (Καθημερινή)

## 31 Μαρτίου

;Καταστροφές και δυστυχήματα
*Πέντε στρατιώτες από τη Νότια Αφρική σκοτώνονται από τη συντριβή του ελικοπτέρου τους στη διάρκεια περιπολίας για λαθροθήρες ρινόκερων στο Εθνικό Πάρκο Κρούγκερ. (BBC)
*Από πυρκαγιά σε σπίτι στο Σαν Κεντέν της βόρειας Γαλλίας χάνουν τη ζωή τους 5 παιδιά. (BBC)

;Περιβάλλον και υγεία
*Στην Κίνα χάνουν τη ζωή τους 2 άνθρωποι από τη γρίπη των πτηνών (H7N9), από ένα στέλεχος που προηγουμένως δε μεταδιδόταν στον άνθρωπο. (Channel NewsAsia)

;Διεθνείς σχέσεις
*Η Βόρεια Κορέα υπόσχεται να βελτιώσει το πυρηνικό της οπλοστάσιο και απειλεί με επιθέσεις εναντίον των αμερικανικών βάσεων στην Ιαπωνία. (SKY News)

 03